|  |
| --- |
| Aprobat în ședința Guvernului din \_\_\_\_\_\_\_\_\_\_\_\_\_\_\_\_\_ 2025  Decizia protocolară nr.\_\_\_\_\_\_\_\_\_\_ 2025 |

*Proiect*

UE

**LEGE**

**pentru modificarea Legii nr. 50/2021 cu privire la**

**grupurile de acțiune locală**

Parlamentul adoptă prezenta lege organică.

Prezenta lege transpune parțial (art. 31 (2) lit. a)-d), (4)-(5); art. 32 (1) lit. a)-f), (2); art. 33 (1), (3) lit. a)-f) și art. 34 (1) lit. a)-c), (2) lit. c) Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize (CELEX: 32021R1060), publicat în Jurnalul Oficial al Uniunii Europene L 231 din 30 iunie 2021, așa cum a fost modificat ultima oară prin Regulamentul (UE) 2024/795 al Parlamentului European și al Consiliului din 29 februarie 2024.

**Art. I.** Legea nr. 50/2021 cu privire la grupurile de acțiune locală (Monitorul Oficial al Republicii Moldova, 2021, nr. 117-121, art. 127), cu modificările ulterioare, se modifică după cum urmează:

1. La Articolul 2:

noțiunea „*dezvoltare rurală*” va avea următorul cuprins:

„*dezvoltare rurală* - proces complex de schimbări care vizează aspectele sociale, economice, culturale şi de mediu durabile, având ca obiectiv principal crearea unor condiții de viață mai bune și inteligente pentru populația din mediul rural;”;

noțiunea „Program LEADER” va avea următorul cuprins:

„*Programul LEADER* – măsură de susținere financiară de către stat din Fondul național de dezvoltare a agriculturii și mediului rural pentru implementarea strategiilor de dezvoltare locală și funcționarea grupurilor de acțiune locală;”.

se completează cu următoarele noțiuni:

„*zone rurale* - zone constituite din sate, comune, sau orașe cu o populație de până la 10000 de locuitori, conform numărului populației cu reședință obișnuită ținută de Biroul Național de Statistică al Republicii Moldova;

*plan financiar* - totalitatea activităților stabilite pentru o perioadă determinată, cu indicarea costurilor, pentru realizarea indicatorilor în cadrul obiectivelor prevăzute de strategia de dezvoltare locală;

*Sistemul informațional "Moldova LEADER IT Soft" (MLIS)* - subsistem al Sistemului Integrat de Administrare și Control, destinat gestionării mijloacelor financiare alocate pentru implementarea Programului LEADER.”;

1. Articolul 4;

alin. (2) va avea următorul cuprins:

„(2) GAL îndeplinește următoarele sarcini:

1. consolidează capacitățile actorilor locali de a dezvolta și implementa proiecte de dezvoltare rurală;
2. elaborează sau dezvoltă strategia de dezvoltare locală conform elementelor prevăzute la art. 41 și asigură implementarea acesteia, inclusiv desfășurarea acțiunilor de animare a comunităților locale;
3. elaborează proceduri și criterii de selecție nediscriminatorii și transparente a proiectelor de dezvoltare a zonei rurale, care să evite conflictele de interese și să garanteze că niciun grup individual de interese nu controlează deciziile de selecție;
4. pregătește și publică apelurilor de propuneri de proiecte de dezvoltare a zonei rurale;
5. selectează operațiunile, stabilește cuantumul sprijinului și prezentă propuneri către Agenția de Intervenție și Plăți pentru Agricultură pentru finanțare din Fondul național de dezvoltare a agriculturii și mediului rural;
6. monitorizează indicatorii obiectivelor strategiei de dezvoltare locală;
7. evaluează și raportează implementarea strategiei de dezvoltare locală și a activității GAL-ului, organului central de specialitate.”.
8. se completează cu articolele 41 și 42 cu următorul cuprins:

„**Articolul 41.** Strategia de dezvoltare locală plasată sub responsabilitatea comunității

* + 1. Strategia de dezvoltare locală conține următoarele elemente:

1. descrierea zonei geografice și a populației care fac obiectul strategiei de dezvoltare locală;
2. procesul de implicare a comunității în dezvoltarea strategiei de dezvoltare locală;
3. o analiză a nevoilor de dezvoltare și a potențialului zonei;
4. obiectivele, inclusiv țintele măsurabile pentru rezultate, precum și acțiunile conexe planificate;
5. modalitățile de gestiune, monitorizare și evaluare, prin care sedemonstrează capacitatea GAL-ului de a implementa strategia de dezvoltare locală;
6. un plan financiar, cu alocarea planificată din Fondul național de dezvoltare a agriculturii și mediului rural, ca sursă financiară principală, inclusiv alocarea planificată din alte fonduri, care vizează întreaga perioadă de implementare și include informații referitoare la realizarea indicatorilor planificați pentru fiecare an.
   * 1. Fiecare strategie de dezvoltare locală conține, de asemenea, tipuri de măsuri și operațiuni care urmează să fie finanțate din fiecare fond implicat.
     2. Strategia de dezvoltare locală se implementează în zona geografică prevăzută la alin. (1) lit. a), care trebuie să respecte principiului prevăzut la art. 7 lit. a).
     3. Strategia de dezvoltare locală poate fi susținută financiar din Programul LEADER dacă îndeplinește criteriile de selecție stabilite de organul central de specialitate.
     4. Organul central de specialitate elaborează şi aprobă ghidul privind implementarea strategiei de dezvoltare locală.”.

**Articolul 42.** Dezvoltarea locală plasată sub responsabilitatea comunității

1. Organul central de specialitate se asigură că dezvoltarea locală plasată sub responsabilitatea comunității:
2. se axează pe zone rurale învecinate;
3. este plasată sub responsabilitatea unor GAL-uri formate din reprezentanți ai intereselor socioeconomice locale ale sectoarelor public, antreprenorial și civic, în care niciun grup individual de interese nu controlează procesul decizional;
4. este realizată prin strategii de dezvoltare locală, elaborate în conformitate cu articolul 41;
5. sprijină colaborarea în rețea, accesibilitatea, caracteristicile inovatoare în context local și, după caz, cooperarea cu alți actori de nivel teritorial, național sau internațional.
6. Atunci când sprijinul financiar acordat strategiilor de dezvoltare locală pentru implementarea operațiunilor este disponibil din mai multe fonduri, organul central de specialitate se asigură că operațiunile sunt finanțate dintr-un singur fond și nu sunt supuse dublei finanțări.”.
7. Articolul 5 se redenumește și va avea următorul cuprins:

„**Articolul 5.** Patrimoniul și proprietatea GAL-ului

1. Patrimoniul GAL-ului este format din totalitatea drepturilor și obligațiilor patrimoniale dobândite sau asumate de către GAL.
2. GAL-ul poate avea în proprietate bunuri mobile sau imobile, necesare realizării scopului stabilit în statut.
3. Întreg patrimoniul GAL este folosit doar pentru realizarea scopurilor statutare şi nu poate fi distribuit membrilor organelor GAL sau membrilor GAL.
4. GAL-ul nu poate folosi nicio parte din patrimoniu său în interesele vreunui membru al GAL-ului sau a unui terț.
5. Dreptul de posesie, folosință sau dispoziție asupra bunurilor GAL-ului este exercitat de către director, dacă Statutul GAL-ului nu stabilește altfel.
6. GAL-ul răspunde pentru obligațiile sale cu tot patrimoniul ce îi aparține.
7. Membrii GAL-ului nu răspund pentru obligațiile GAL-ului, iar GAL-ul nu răspunde pentru obligațiile membrului, cu excepția celor stabilite de lege sau statut.
8. GAL-ul poate avea în proprietate orice bunuri, cu excepția celor interzise de lege.
9. Proprietatea GAL-ului se formează din orice surse neinterzise de lege, inclusiv:

a) cotizații de membru;

b) granturi și donații;

c) fonduri publice, incluzând și mijloace financiare obținute în urma desemnării procentuale.”.

1. Articolul 7:

la primul alineat după cuvintele „La constituirea” se completează cu cuvintele „și funcționarea”;

lit. a) se completează cu textul „, conform numărului populației cu reședință obișnuită ținută de Biroul Național de Statistică al Republicii Moldova”.

1. Articolul 13 se completează cu alin. (3) cu următorul cuprins:

„(3) Organul central de specialitate se asigură că fiecare strategie de dezvoltare locală conține elementele specificate la articolul 41 alin. (1), este plasată sub responsabilitatea comunității conform art. 42, și sunt respectate prevederile prezentei legi de către GAL-uri în proces de constituire.”.

1. La articolul 18, alin. (1) se completează cu următoarele fraze ”GAL-ul se reorganizează prin fuziune sau dezmembrare doar între GAL-uri. GAL-ul nu poate fi transformat.”
2. La articolul 21:

alin. (2) lit. e), textul „alin. (4)” se substituie cu textul „alin. (6)”;

alin. (4) textul „15 zile” se substituie cu textul „3 zile”.

1. La articolul 23, alin. (2) se completează cu lit. b)1 cu următorul cuprins:

„b)1 examinează sesizările privind activitatea GAL-ului ;”.

1. Articolul 25:

la alin. (1) cuvintele „două luni” se substituie cu cuvintele „patru luni”;

alin. (2) se completează cu textul „, la cererea organului central de specialitate sau a Agenției de Intervenție și Plăți pentru Agricultură”;

alin. (5) se completează cu textul „, după caz, reprezentanții organului central de specialitate sau ai Agenției de Intervenție și Plăți pentru Agricultură”.

1. Articolul 30:

se completează cu alineatele (6)1 și (6)2 cu următorul cuprins:

„(6)1 Directorul prezintă organului central de specialitate raportul anual de activitate și copia de pe situația financiară însoțită de nota explicativă în termenul stabilit la art. 34.”;

(6)2 Directorul este responsabili de prezentarea situației financiare în termenul stabilit de Legea contabilității și raportării financiare nr. 287/2017.”;

alin. (7) va avea următorul cuprins:

„(7) Directorul, contabilul-șef și personalul executiv sunt angajați în cadrul GAL-ului în conformitate cu legislația muncii.”;

alin. (10) va avea următorul cuprins:

„(10) La necesitate, directorul poate angaja în cadrul GAL-lui alt personal executiv, în calitate de manager, în baza recomandărilor organului central de specialitate.”.

1. Articolul 31:

alin. (1):

la lit. c) cuvintele „subvențiile acordate” se substituie cu cuvintele „sprijin financiar”;

se completează cu literele f) și g) cu următorul cuprins:

„f) fonduri publice, inclusiv care provin din desemnarea procentuală;”

g) alte mijloace care nu contravin legislației.”.

se completează cu alineatul (3) cu următorul cuprins:

(3) Fondul național de dezvoltare a agriculturii și mediului rural, constituie sursă principală de finanțare a GAL-urilor și implementarea strategiilor de dezvoltare locală.”.

1. Se completează cu **Articolul 311**:

**„Articolul 311.** Sprijin financiar pentru dezvoltarea locală plasată sub responsabilitatea comunității.

1. Organul central de specialitate se asigură că sprijinul financiar din Fondul național de dezvoltare a agriculturii și mediului rural pentru dezvoltarea locală plasată sub responsabilitatea comunității, se acordă pentru:
2. consolidarea capacităților și acțiuni pregătitoare în sprijinul elaborării și implementării strategiei de dezvoltare locală;
3. implementarea operațiunilor selectate în cadrul strategiei de dezvoltare locală, incluzând activitățile de cooperare și pregătirea acestora;
4. gestionarea, monitorizarea și evaluarea strategiei de dezvoltare locală, precum și animarea acesteia, inclusiv facilitarea schimburilor între părțile interesate.
5. Sprijinul menționat la alin. (1) lit. c) nu depășește 20 % din contribuția publică totală pentru implementarea strategiei de dezvoltare locală.”.
6. Articolul 35:

se completează cu alin. (2)1 cu următorul cuprins:

„(2)1 Sunt supuse monitorizării GAL-urile incluse în Lista grupurilor de acțiune locală, ținută de organul central de specialitate în Sistemul informațional "Moldova LEADER IT Soft" (MLIS.”;

se completează cu alineatul (7) cu următorul cuprins

(7) Organul central de specialitate aduce la cunoștința GAL-urilor rezultatele monitorizării activității acestora.”.

1. Articolul 36 va avea următorul cuprins:

„(1) Supravegherea activității GAL-urilor se efectuează de către organul central de specialitate.

(2) Organul central de specialitate verifică activitatea GAL-ului în următoarele situații:

a) la cererea a cel puțin 10% dintre membrii GAL-ului care comunică existența unor fapte contrare în activitatea GAL-ului;

b) la constatarea abaterilor în procesul de analiză a raportului anual de activitate, prezentat conform art. 34;

c) la sesizarea Agenției de Intervenție și Plăți pentru Agricultură.

(3) În cazul constatării abaterilor în activitatea GAL-ului în procesul de monitorizare a acestuia, organul central de specialitate sesizează consiliul de administrație al GAL-ului, în scopul înlăturării acestora. Se consideră abateri:

1. neprezentarea raportului de activitate al GAL-ului stabilit la art. 34;
2. neprezentarea situației financiare la organul teritorial de statistică în termenul prevăzut de Legea contabilității și raportării financiare nr. 287/2017;
3. utilizarea sprijinului financiar în alte scopuri decât cel aprobat de organul central de specialitate;
4. nerespectare principiului transparenței în procesul selectării proiectelor;
5. nerespectarea art. 7 lit. a) în procesul de luare a deciziilor.

(4) GAL-urile se supun unui audit public cel puțin odată la trei ani, efectuat de către o companie de audit contractată de către organul central de specialitate.

(5) Raportul de audit se prezintă adunării generale a GAL-ului.

(6) Dacă consiliul de administrație nu convoacă adunarea generală în decurs de 30 de zile, organul central de specialitate asigură convocarea adunării generale din oficiu.

(7) Consiliul de administrație elaborează și prezintă spre coordonare organului central de specialitate un plan de acțiuni pentru înlăturarea iregularităților din activitatea GAL-ului și implementarea recomandărilor organului central de specialitate.

(8) Realizarea planului de acțiuni, nu poate avea un termen mai mare de 3 luni din momentul coordonării acestuia de către organul central de specialitate.

(9) În cazul în care planul de acțiuni nu se realizează și GAL-ul nu implementează recomandările, organul central de specialitate emite decizia de neconformitate”.

1. La Articolul 361 alin. (1) lit. b) textul „art. 36 alin. (6)” se substituie cu textul „art. 36 alin. (8).”.

**Art. II.** – Prezenta lege intră în vigoare la data publicării în Monitorul Oficial al Republicii Moldova.

PREȘEDINTELE PARLAMENTULUI